Ziedonis Ziediņš

Ziedonis Ziediņš (dzimis  Kuldīgā) ir latviešu lauksaimnieks un valsts darbinieks, bijušais Latvijas Augstākās Padomes deputāts (1990—1993).

 Dzīvesgājums 
Dzimis  Kuldīgā. Mācījās Kuldīgas 1. vidusskolā.
Pēc Latvijas Lauksaimniecības akadēmijas Lauksaimniecības mehanizācijas fakultātes absolvēšanas (1980) strādāja par lauksaimniecības inženieri, no 1982. līdz 1990. gadam bija kolhoza "Skaņaiskalns" valdes priekšsēdētājs.

Bijis PSKP biedrs no 1985. līdz 1988. gadam.

Latvijas neatkarības atjaunošanas laikā 1988. gadā iestājies LNNK. 1990. gadā Z. Ziediņš tika ievēlēts par Latvijas Augstākās Padomes deputātu no 197. Mazsalacas vēlēšanu apgabala. 1990. gada 4. maijā viņš nobalsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv Darbojās komisijā Latvijas Komunistiskās partijas īpašuma pārņemšanai.

Pēc deputāta pilnvaru beigām Z. Ziediņš 1993. gadā kļuva par 5. Saeimas deputāta Dzintara Ābiķa palīgu. Šajā pašā gadā viņš kļuva par Ekonomikas ministrijas Dzīvokļu un mazās apbūves privatizācijas nodaļas vadītāju. No 1995. gada viņš ieņēma Ekonomikas ministrijas Centrālās dzīvojamo māju privatizācijas komisijas priekšsēdētāja amatu. No 1996. līdz 2003. gadam Z. Ziediņš bija Centrālās dzīvojamo māju privatizācijas komisijas (CDzMPK) vadītājs, vairākkārt apsūdzēts par dienesta stāvokļa ļaunprātīgu izmantošanu, tomēr tiesvedība pārtraukta pierādījumu trūjuma dēļ. Starp pārkāpumiem minēta no Centrālās dzīvojamo māju privatizācijas komisijas līdzekļiem nelikumīgi finansēts partijas biedra (1997. gadā Z. Ziediņš iestājies partijā "Tēvzemei un Brīvībai/LNNK") Jura Dobeļa aģitācijas pasākumus un dokumentālas filmas uzņemšana.

2004. gadā Z. Ziediņu iecēla par Valsts Mājokļu aģentūras direktora Normunda Pēterkopa vietnieku, lai gan prokuratūra pret viņu bija ierosinājusi krimināllietu.Apsūdzētais Ziediņš atkal augstā amatā tvnet.lv 2004. gada 25. martā 2006. gadā Rīgas Centra rajona tiesa atzina Z. Ziediņu par vainīgu un piesprieda viņam trīs gadu cietumsoduNo amatpersonas krēsla uz cietuma kameru? tvnet.lv 2006. gada 6. jūnijā un lika atmaksāt 14 638 latus Finanšu ministrijai un piecus gadus liedza ieņemt vadošus amatus. Rīgas Apgabaltiesa daļēji atcēla Centra rajona tiesas spriedumu, atbrīvojot no cietumsoda un piemērojot Z. Ziediņam naudas sodu 80 minimālo mēnešalgu jeb 7200 latu apmērā, savukārt 2007. gada 8. martā Augstākās tiesas Senāts kasācijas kārtībā atcēla viņam aizliegumu ieņemt vadošus amatus.Ziediņš pieņemts 'Rīgas ūdens' nodaļas vadītāja vietnieka amatā delfi.lv 28.09.2010.

2008. gadā Z. Ziediņš bija Būvniecības, enerģētikas un mājokļu valsts aģentūras Projektu, plānošanas un informācijas tehnoloģiju departamenta direktors,Ziediņš aiziet no Lucavsalas padomes db.lv 22.4.2008. bet 2010. gadā strādāja par Rīgas Domes SIA "Rīgas ūdens" administratīvās nodaļas vadītāja vietnieku.

 Apbalvojumi 
2000. gadā Ziediņu apbalvoja ar trešās šķiras Triju Zvaigžņu ordeni.

 Atsauces 

Kategorija:1953. gadā dzimušie
Kategorija:LR Augstākās Padomes deputāti
Kategorija:Triju Zvaigžņu ordeņa komandieri
Kategorija:Kuldīgā dzimušie
Kategorija:Latvijas Biozinātņu un tehnoloģiju universitātes absolventi